Musée vun der Karikatur a vum Cartoon zu Veianen

De Musée vun der Karikatur a vum Cartoon ass e Musée, dee sech ganz der humoristescher Zeechekonscht verschreift. Hien heescht op Franséisch Musée de la caricature et du cartoon de Vianden an op Englesch Museum of Caricature & Cartoon Vianden.

 De Musée 

Op 300 m2 iwwer 3 Stäck gi permanent a temporär Ausstellunge vu Karikaturen, Comics a Cartoons gewisen. Zil ass et, fir déi international an national Geschicht vun der Karikatur duerzestellen a fir déi grouss Meeschtere vun der zäitgenëssescher Karikatur virzestellen. E riicht sech souwuel un de Grand-public wéi och u Spezialisten. Geféiert Visitten an Ateliere gi fir Schüler a Studenten ofgehalen.

De Musée huet am Juli 2008 seng Dieren op Nummer 48 vun der Groussgaass zu Veianen fir de Public opgemaach, am HausD'Haus vum Abense Vic staamt aus der selwechter Zäit wéi d'Trinitarierkierch, dem 13. Joerhonnert. vum fréiere Buergermeeschter vu Veianen, dem Abense Vic. D'Initiativ fir dëse Musée geet vum rumänesche Karikaturist Florin Balaban aus, deen d'Haus kaaft an ageriicht huet.

Éier de Musée seng Dieren opgemaach huet gouf e schonn ausgezeechent: hie krut de 17. Juli 2008 eng Mentioun beim DEXIA/ONT-Präis vun der Innovatioun am TourismusPrix DEXIA/ONT de l'innovation en tourisme, cf. https://web.archive.org/web/20080616135323/http://www.tourismeinnovation.lu/.

 Ausstellungen 

 2008, Juli: Erëffnungsausstellung vum lëtzebuergesche Karikaturist Pol Leurs.
 2008, Juli-August: Ausstellung vum rumänesche Karikaturist Florian Doru Crihana.
 2008, September: Ausstellung vum finnesche Karikaturist Adam Korpac.
 2008, August-November: Selektioun vum 1. internationale Veianer Karikatureconcours1er Concours international de caricature et de dessin humoristique de Vianden zum Theema D'Liewen op der Buerg am Mëttelalter (Fr.: La vie au château au Moyen-âge). Dës Ausstellung leeft am Kader vum 700. Gebuertsdag vun der Stad Veianen. Aus 543 Wierker, déi vun 295 Kënschtler aus 51 Länner agereecht goufen, gëtt eng Auswiel vun 120 Wierker vun 85 Kënschtler aus 32 Länner ausgestallt.
 2008, August-Dezember: Ausstellung zum 200. Gebuertsdag vum franséische Karikaturist Honoré Daumier (1808-1879).

 Kuckt och 
 Florin Balaban, rumänesche Karikaturist
 Veianen

 Um Spaweck 
 https://web.archive.org/web/20090419051509/http://www.cartoonale.lu/
 http://www.caricature.eu/
 Federation of Cartoonists' Organizations 

Kategorie:Gemeng Veianen
Kategorie:Muséeën zu Lëtzebuerg
Kategorie:Karikatur
Kategorie:Comics